Na temelju članka 10. stavka 4. i članka 84. Zakona o gospodarenju otpadom („Narodne novine“, broj 84/21) i članka 30. Statuta Općine Kloštar Podravski ("Službeni glasnik Koprivničko-križevačke županije" broj 4/21), Općinsko vijeće Općine Kloštar Podravski na 9. sjednici održanoj 16. svibnja 2022. donijelo je

**O D L U K U**

 **o povjeravanju reciklažnog dvorišta Općine Kloštar Podravski na upravljanje trgovačkom društvu Drava Kom d.o.o.**

Članak 1.

 Općina Kloštar Podravski (u daljnjem tekstu: Općina) u provedbi projekta „Izgradnja reciklažnog dvorišta Kloštar Podravski“- referentni broj Ugovora KK.06.3.1.03.0136 uz sufinanciranje bespovratnim sredstvima Europske unije iz Kohezijskog fonda u financijskom razdoblju 2014.-2020., izgradila je reciklažno dvorište na kč.br. 999/2 k.o. Kloštar Podravski.

Članak 2.

 Odlukom o davanju reciklažnog dvorišta na upravljanje (u daljnjem tekstu: Odluka reciklažno dvorište iz članka 1. Odluke daje se na upravljanje trgovačkom društvu Drava Kom d.o.o. Novigradska 67, Virje, OIB:76436491875 (u daljnjem tekstu: Upravitelj).

 Uvjeti i opseg upravljanja reciklažnim dvorištem te međusobna prava i obveze Upravitelja i Općine utvrditi će međusobnim sporazumom o upravljanju.

Članak 3.

 Upravitelj je dužan organizirati rad i funkcioniranje reciklažnog dvorišta u skladu s odredbama Zakona o gospodarenju otpadom i pratećim podzakonskim aktima te istim upravljati pažnjom dobrog gospodara.

 Upravitelj u suradnji s Općinom je dužan osigurati način rada reciklažnog dvorišta sukladno propisima koji reguliraju gospodarenje otpadom te odredbama sporazuma o upravljanju.

 Članak 4.

 Upravitelj je dužan jednom godišnje podnijeti Općini izvješće o upravljanju reciklažnim dvorištem, prikupljenom i predanom otpadu.

Članak 5.

 Ovlašćuje se općinski načelnik Općine za potpisivanje i provedbu sporazuma o upravljanju reciklažnim dvorištem kao i za donošenje provedbenih akata za uredno funkcioniranje reciklažnog dvorišta.

Članak 6.

 Stupanjem na snagu ove Odluke prestaje važiti Odlukao davanju reciklažnog dvorišta na upravljanje („Službeni glasnik Koprivničko-križevačke županije“ broj 4/21).

Članak 7.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE**

**OPĆINE KLOŠTAR PODRAVSKI**

**KLASA:351-05/22-01/04**

**URBROJ: 2137-16-01/01-22-01**

**Kloštar Podravski, 16. svibnja 2022.**

 **PREDSJEDNICA:**

 **Marija Šimunko**